Татарстан Республикасы Баулы  муниципаль бюджет гомуми белем учреждениесе “Аерым предметлар тирәнтен өйрәнелә торган                                                  2 нче  урта гомуми белем мәктәбе”

Башлангыч сыйныфларның татар теле һәм әдәби уку дәресләрендә уен технологиясен куллану

(Осталык дәресе)
Татар теле һәм әдәбияты укытучысы

Миннигалимова Алсу Миңнияровна

        1.Хәерле көн, хөрмәтле коллегаларым. Мин, Миннигалимова Алсу Миннияровна, 2 нче мәктәпнең татар теле һәм әдәбияты укытучысы. Сезне үземнең мастер – классымда күрүемә бик шатмын.

           2.Уен технологиясе белән таныштыру.

         1-6 слайдлар
Рус телле балаларны татар теле белән кызыксындыру зур көч сорый. Аларның телне өйрәнүгә теләген сүндермәү, дәрескә кызыксыну һәм стимул булдыру өчен, дәрестә уеннар куллану нәтиҗәле. Уен вакытында укучының иҗат мөмкинлекләре ачыла, мөстәкыйльлеге арта, оештыру сәләте үсә. Уен кайбер балалар өчен хыяллану, кайберләренә күңелле ял итү чарасы да булып тора. Укытучы өчен уен – балаларны яхшырак аңлау, аларга тагын да ныграк якынаю чарасы да. Чөнки нәкъ менә уен вакытында укытучы һәр баланың нәрсәгә сәләтле булуын, аның оештыру мөмкинлекләрен яхшырак күрә ала, холкын, гадәтләрен яхшырак аңлый. Уен ярдәмендә оялчан, үз эченә бикләнгән балаларны да уятырга мөмкин. Уендагы текстка, җырга кушылып, аның кагыйдәләрен үтәп, я булмаса, ниндидер роль башкарып, бала үз көченә ышанырга, эшләгән эшенә бәя бирергә өйрәнә, анда ярдәмләшү, игътибарлылык кебек сыйфатлар тәрбияләнә.

           3. Хәзер мастер-классның практик өлешенә күчәбез.
 “Сертотмас үрдәк” мультфильмнан өзек карап китик.
Әйдәгез әкиятнең ахырын үзебез уйлап карыйбыз. Безгә битлекләр сайларга кирәк була, ә битлекне алыр өчен табышмакның җавабын табарга кирәк.

Табышмаклар:

1.Җәен соры, кышын ак

Аңа шулай яхшырак. Ул нәрсә? (куян)

2.Бернәрсә дә тегә белми, 

Энәләр тагып йөри. (керпе)

3.Сорыдыр төсе, үткендер теше,

Урманда йөри, бозаулар эзли.(бүре)

4.Җәен урманда патша,

Кышын кардан да аста.(аю)

5. Нечкә билле, йомшак койрыклы

Хәйләкәрдер үзе.(төлке)

( аю, бүре, төлке, куян,  керпе битлекләре берәм-берәм бирелә)
           4. Теманы ачыклау.

Менә безнең никадәр дусларыбыз булды! Бу дусларыбыз кайда яши? 

Урманда. Димәк, алар безнең “Урман дусларыбыз”.

          5.  « Интервью алу» уены 

Әйдәгез әкияткә әйләнеп кайтыйк...(Укытучы үрдәк битлеген кия.  Үрдәк ролендә калган җәнлекләр белән әңгәмә(“интервью”алымы) еоштыра.)
Үрдәк.
-Исәнмесез. Мин- үрдәк.

-Мин авылда яшим.

-Мин оча,йөгерә, йөзә беләм. Мин кечкенә, ак,сары,көрән,кара төстә.( Керпе янына килә)

· -Синең исемең ничек?

· -Мин керпе
· -Син нинди керпе?

· -Мин кечкенә керпе.

· -Син нинди төстә?

· -Мин соры төстә.

· -Синең исемең ничек?

· -Мин аю.

· -Син нинди аю?

· -Мин зур аю.

· -Син нинди төстә?

· -Мин көрән төстә.

· -Синең исемен ничек?

· -Мин бүре.

· -Син нинди бүре?

· -Мин көчле бүре.

· -Син нинди төстә?

· -Мин соры төстә.

· -Синең исемең ничек?

· -Мин төлке.

· -Син нинди төлке?

· -Мин хәйләкәр төлке?

· -Син нинди төстә?

· -Мин җирән төстә.

           6.  « Парын тап» уены  Урман дусларыбыз нәрсә ашарга яраталар икән? Хәзер төркемнәрдә  нинди җәнлек нәрсә яратканны табабыз. (Төркемнәрдә сүзләрне парлаштырырга кирәк)

КУЯН- КИШЕР
АЮ-БАЛ

БҮРЕ-ИТ

ТӨЛКЕ-ИТ

КЕРПЕ-ГӨМБӘ, АЛМА

            7. « Лото» уены. Сезнең алдыгызда пазллар. Шул пазлларны җыйсак, рәсем килеп чыга.  Рәсемдәге җәнлек турында сөйләргә бергәләшеп әзерләнәләр, арадан берсе сөйләп бирә.( Куян һәм төлке рәсемнәре)
           8. « Диалогны дәвам ит» уены.Хәзер әйдәгез әкиятне дәвам итәбез. ( Һәр җәнлеккә диалогның моделе таратыла, урман дусларыбыз һәрберсе үзенең диалогын  тулыландырырга тиеш.)
Үрдәк керпе белән очраша.

___________________.

Исәнме, керпе.

_________________________?
Урманда хуҗабызны эзлим.

_____________________________?

Менә шушы сукмак безнең өйгә алып бара.

____________________________.

Саубул, керпе.

 Үрдәк куян белән очраша.
___________________.

Исәнме, куян.

_________________________?

Урманда хуҗабызны эзлим.

_____________________________?

Менә шушы сукмак безнең өйгә алып бара.

____________________________.

Саубул, куян.

Үрдәк аю белән очраша.

___________________.

Исәнме, аю.

_________________________?

Урманда хуҗабызны эзлим.

_____________________________?

Менә шушы сукмак безнең өйгә алып бара.

____________________________.

Саубул, аю.

 Үрдәк бүре белән очраша.

___________________.

Исәнме, бүре.

_________________________?

Урманда хуҗабызны эзлим.

_____________________________?

Менә шушы сукмак безнең өйгә алып бара.

____________________________.

Саубул, бүре.
 Үрдәк төлке белән очраша.

___________________.

Исәнме, төлке.

_________________________?

Урманда хуҗабызны эзлим.

Син хуҗабызны күрмәденме?

____________________________.
Мультфильмның икенче өзеген карап бетерәбез.
Укытучы үрдәк ролендә  яңадан чыга: 
· Мин төлке оясыннан качтым. Курыктым,курыктым. Хәзер инде аңладым.

         Менә шуның белән әкият тә тәмам. Үрдәк бер дә сер саклый белми торган булды. Урмандагы керпегә дә, куянга да, аю. бүре, төлкегә дә хуҗаның өйдә юк икәнен сөйләде. Керпе, куян, аю, бүре, төлке авылга баралар. Хуҗа өйдә булмаганда урлашырга уйлыйлар. Хуҗа йорт хайваннарын коткарып кала. Үрдәк сер сакламый. Сезгә киңәшем шул: Сертотмас үрдәк кебек булмагыз, дусларыгызның серләрен саклагыз!

